9 Ke diphologolo di sekae fela tse di ka tlhaselwang motlhofo jaaka nku. Modisa wa mo metlheng ya Baebele o ne a tshwanelwa ke go nna pelokgale go sireletsa dinku tsa gagwe mo diphiring, mo dibereng le mo ditaung. (1 Samuele 17:34-36; Johane 10:10-13) Mme ka dinako tse dingwe go sireletsa dinku le go di tlhokomela go ne go mo tlhoka gore a nne bonolo. Ka sekai, fa nku e ne e ka tsalela kgakala le lesaka, modisa o ne a sireletsa jang kwanyana eo e e ka se kang ya itshireletsa? O ne a e tshola, gongwe ka malatsi a le mantsi, “mo sehubeng sa gagwe”—memeno e e lepeletseng ya seaparo sa gagwe sa fa godimo. Mme go ne go tla jang gore kwanyana e nne mo sehubeng sa modisa? Kwanyana e ne e ka atamela modisa gongwe e bile e mo kgoma leoto. Le fa go ntse jalo, modisa o ne a tshwanelwa ke go khubama go tsaya kwanyana a e tsholetsa a bo a e baya ka pabalesego mo sehubeng sa gagwe. A bo seo se tshwantshetsa sentle jang ne tsela e e bonolo e Modisa yo Mogolo a sireletsang le go tlhokomela batlhanka ba gagwe ka yone!